Sügis  on õige aeg harjutada end ise riidesse panema, sest talvel on soojalt riietumine väga oluline. Madis harjutab järjekindlalt.    Vigureid teeb ka.  Ütleb näiteks isale/emale Mine pekki!!!  Ja loobib vildikad kapi alla. Vildikate loopimine emale ei meeldi ja hoiatusele järgneva loopimisega kaasneb vildikate konfiskeerimine. Kui vildikad on mikrolaineahju ära peidetud, läheb Madis ja viskab provokatsiooni mõttes oma Ufo radiaatori taha. Ise ta sealt Ufot kätte ei saa ja ema ka ei võta.  Vot sellised karistamise ja kasvatamised toimuvad Madise kodus.    Hammustamine aga näiteks on lubatud, sest peale hammustamist teeb Madis oma "olen nunnu!" nägu ja ütleb "Hellus!". Siis ei saa ju hammustamist keelata kui see hellusest tingitud on.